น้องๆ นัดไปทานที่ร้านเปิดใหม่ อยู่เอกมัยซอย 2 ตรงข้ามพาร์คเลนมาค่ะ แหม่มว่าร้านนี้เป็นอาหารฝรั่งสไตล์ฟิวชั่น เหมือนเป็นคาเฟ่ด้วย ส่วนภายในร้านเจ้าของตกแต่งสไตล์เหมือนบ้าน ดูอบอุ่นมากเลยค่ะ ชอบจัง ได้โต๊ะที่มุมดีด้วย ร้านเพิ่งเปิดเต็มๆ ได้ 2 เดือนเองค่ะ วันนี้ก็ไปกันหลายคนเลยจัดหลายเมนู บางเมนูก็จำชื่อไม่ได้นะคะ แต่โอเคทุกอย่าง

ทีนี่"ครัวซองต์" เป็นสูตรเฉพาะของทางร้าน เป็น signature เลยก็ได้

ครัวซองต์
Croissant bruchetta 100 บาท
ขอบอกว่าตัวครัวซองต์อร่อยมาก เป็นอาหารทานเล่นที่เรียกน้ำย่อยได้เป็นอย่างดีทีเดียว แป้งครัวซองกรอบดีตัวมะเขือเทศก็โอค่ะ แป๊บเดียวหมด

Croissant
Plain (serve with seasonal jam) 60 บาท
ตัวครัวซองต์อร่อยมากเนื้อฉ่ำไปด้วยเนยคนที่ชอบครัวซอง แนวนี้ต้องชอบแน่ๆ ผ่านตาเปล่าก็อร่อยนะคะถ้าเหนื่อยก็ยิ่งฉ่ำเลยค่ะ

Ceasar Salad 160 บาท
ตัวผักสลัด สด กรอบ ก็อร่อยดีนะคะ โปะมาด้วยเบค่อนกรอบ ชีสเบาๆ อร่อยดี

Pari Pari Chicken  230 บาท
เมนูซิกเนเจอร์อีกเมนู 1 ของทางร้านหน้าตาน่าทานทีเดียวแอบชิมไปนิดนึง รวมทุกอย่างมาเป็น 1 คำใหญ่ น่องไก่ติดสะโพกนำไปหมักและย่าง ตัวเนื้อไก่นุ่ม ซอสก็ลงตัว ทานกับพริกย่าง ผักย่างได้อย่างลงตัวเลยค่ะ

Chicken croissant sandwich 150 บาท
มาจานใหญ่มาก ครัวซองต์อร่อย ชีสอย่างฟิน 

Chicken Lasagna 170 บาท
เมนูนี้รสชาติจัดจ้านมาก ชีส ซอสเข้มข้นอร่อย

Spaghetti Presto Prawn 220 บาท
สีสันสดใสน่าทานตัวกุ้งเนื้อแน่นดี เส้นก็ลวกมากำลังดี แม่รสชาติไม่ค่อยจัดจ้านแตก่ก็รวมๆ แล้วใช้ได้จ้า

B.B.Q Pork Ribs 380 บาท
คือดีงามรสขาติจัดจ้าน เป็นซี่โครงที่ชิ้นใหญ่มาก ตัวเนื้อนุ่ม ทานง่าย ตัวมันบดก็เข้ากันได้ดี ชอบๆ 

ผักโขมอบชีส 140 บาท
เมนูทานง่ายๆ ชีสยืดๆ รสชาติกำลังดี

Baked potato with bolognese and cheese 100 บาท
หน้าตาประมาณมันอบชีส มันฝรั่งครึ่งลูกหน้าเป็นชีสและเบคอน ตัวมันแข็งไปนิดชีสเบาไปหน่อยแต่ร้านบอกจะปรับปรุงใหม่ อาจจะผ่ากลางเอาชีสใส่ลงไป ไว้ไปลองใหม่ค่ะ

Cold Pressed Juice สกัดจากผลไม้สด 100% 
- Ta love 165 บาท
- Cheer Mate 165 บาท
- Fancy 165 บาท
หวานน้อยและดีต่อสุขภาพ ดื่มแล้วรู้สึกคลีนดีค่ะ โดยนำผักผลไม้มาคั้นสดๆ เลย ไม่มีการทำไว้ก่อน เวลาดื่มสดชื่นดี ได้รสผัก ผลไม้เต็มๆ เมนูนี้อาจจะรอนานนิดนึงนะคะ แต่คุ้มค่าการรอค่ะ

Italian Soda Passion Fruit eith Ice Cube  95บาท
เปรี้ยวหวาน สดชื่นดีเช่นกันค่ะ

มาต่อของหวานกันดีกว่า
Lemon Tart 125 บาท
เปรี้ยวหวาน ตัดเลี่ยนได้ดี ไม่หวานมาก ลงตัวที่สุด
ชอบเมนูนี้มาก

Pear Almond Cream Tart 125 บาท
ราดซอส ส่วนตัวชอบตัวทาร์ตนะคะ แต่อาจจะหวานไปนิดนึงสำหรับแหม่ม

Cookie Lava 140 บาท
เสิร์ฟมาพร้อมไอศกรีมวนิลาโฮมเมดและครัมเบิลที่อบมาใหม่ๆ ทานคู่กับลาวาเป็นช็อคโกแลตอร่อยค่ะ จ้วงทานกันไม่ยั้ง

ร้าน Beestone จะเปิดประมาณ 10.00 – 21.00 น. 
เป็นร้าน cafe น้องใหม่ในย่านเอกมัย ร้านอยู่ในเวิ้งตรงปากซอยเอกมัยซอย 2
1/3-4 Sukhumvit 63 (Ekamai soi 2), Wattana, Bangkok, Thailand

การเดินทาง หากไป BTS ลงสถานีเอกมัย เดินเข้าไปในซอยสุขุมวิท 63 แยกเอกมัย 2 จะอยู่ฝั่งขวาตรงข้ามพาร์คเลน กากนำรถไปก็มีที่ตอดรถไม่มากนะคะ

หากต้องการความสงบนั่งสบายเหมือนอยู่บ้าน บรรยากาศดี มีอาหารขนมอร่อยให้เลือกทาน พนักงานบริการดี เอาใจใส่ลูกค้า แนะนำที่นี่เลยสนใจก็แวะไปลอง ไปชิมได้ค่ะ